2016-ban a színház igazgatására 12 pályázat érkezett, szakmai bizottsági meghallgatások után a közgyűlés döntése értelmében újabb 5 évre Dörner György maradt az igazgató. 2016-ban az 1956-os események kerek évfordulójára kiírt drámaíró pályázat győztese Lajta Erika "a Milady ’56" című darabja volt. Még ebben az évadban bemutatták Szerb Antal tollából az "Ex" című zenés színművet, Móricz Zsigmond "Sári bíró"ját, a stúdiószínpadon pedig Gyökössy Zsolt "A második teríték", illetve 2019-ben Kocsis István "Megszámláltatott fák" című darabját.